Kort voordat Delport geskiet is, het die aanvallers sy dogter in 'n winkel op die plaas aangehou en 'n plaaswerker in die voet geskiet.
Van hulle is na die stoor waar hulle die werker gewond het. Nog een is huis toe. Mev. Delport het gesê sy het gehoor haar man vra 'wat soek julle?' Daarna het die skoot geklap. Delport is in die maag getref.
"Ek is na die slaapkamer om die haelgeweer te kry. Ek wou 'n skoot of ses ingekry het, maar hulle het weggejaag," het mev. Delport gesê.
Sy het gesê die gesin was baie katvoet en het "altyd iets verwag. Dit is 'n helse gemors. Martin het na alles omgesien en alles gedoen. Ek weet nie wat ons gaan doen nie..."
Kapt. Tom van Rensburg, speurhoof van die Bronkhorstspruit-polisie, het gesê dit word ondersoek dat 'n werker wat verlede week die trekpas gekry het, moontlik by die aanval betrokke kan wees.